Zachary Barth

**Zachary** "**Zach**" **Barth** adalah seorang pereka cipta permainan video indie yang mencipta permainan di bawah syarikat **Zachtronics**, yang ditubuhkan oleh beliau. Barth terkenal untuk *Infiniminer*, yang mencipta genre mekanik pembinaan dan deformasi dunia berdasarkan blok yang dijana secara prosedur yang kemudiannya digunakan oleh permainan seperti *[[Minecraft]]*, dan juga mencipta permainan suai gambar berdasarkan kejuruteraan.

## Biografi
Dalam temu bual bersama laman web indiegames, Barth menyatakan bahawa beliau mula mencipta permainan sejak kecil, namun beliau baru belajar kemahiran yang diperlukan di Rensselaer Polytechnic Institute (RPI), di mana beliau menyertai kelab pembangunan permainan.

Barth mempelajari kejuruteraan sistem komputer dan sains komputer di RPI. Beliau juga merupakan salah seorang daripada tiga pelajar yang mengetuai kumpulan antara disiplin CapAbility Games Research Project, sebuah kerjasama antara RPI bersama Center for Disability Services di Albany, New York. Pada tahun 2008, kumpulan tersebut menghasilkan *Capable Shopper*, sebuah permainan simulasi beli-belah untuk pemain yang mempunyai pelbagai tahap kurang upaya.

Untuk *SpaceChem*, penerbitan komersial pertamanya, beliau bekerjasama dengan ramai orang.

Permainan bukan komersial yang beliau terbit sebelumnya termasuklah dua belas permainan yang diterbitkan di laman web lama miliknya dan "lima yang bagus" yang dipindahkan ke laman web baru. Empat daripada permainan ini menggunakan Flash untuk membolehkan permainan tersebut rentas-pelantar, walaupun suasana pembangunan Flash agak "teruk". Baki satu permainan pula dibina berdasarkan .NET untuk pengaturcaraan yang lebih memudahkan. SpaceChem juga menggunakan .NET, kerana Barth merasakan C# adalah "bahasa terbaik yang pernah dicipta". Untuk tujuan pemasaran, Barth memutuskan untuk tidak menggunakan XNA dengan keupayaan untuk cross-publish ke Xbox 360, dan bertukar kepada OpenGL, yang membolehkan beliau untuk mensasarkan tiga sistem pengoperasian yang diperlukan untuk dimasukkan ke dalam Humble Indie Bundle.

Sebelum *SpaceChem* diterbitkan, Zachtronics dikenali kerana penciptaan genre permainan yang ditetapkan oleh *Infiniminer*, permainan yang melopori permainan pembinaan-blok Minecraft oleh Mojang. Mekanik dan visual gaya permainan yang Barth ciptakan koncepnya telah menjadi popular dalam pelbagai permainan.

Pada tahun 2015, Barth menyertai Valve Corporation untuk membantu pembinaan SteamVR. Beliau bekerja di situ selama 10 bulan sebelum berhenti.

## ''Infiniminer''
*Infiniminer* adalah sebuah permainan ramai pemain pembinaan dan penggalian kotak pasir berdasarkan blok bersumber terbuka, di mana pemain adalah pelombong yang mencari mineral dengan mengorek terowong melalui peta yang dijana secara prosedural dan struktur pembinaan. Mengikut penulis Barth, ianya diasaskan daripada permainan *Infinifrag*, *[[Team Fortress Classic|Team Fortress]]*, dan *Motherload* terbitan XGen Studios yang diterbitkan sebelumnya.

Barth menulis permainan *Infiniminer* dalam masa terluangnya dengan bantuan rakan, dan menerbitkannya dalam beberapa tingkat pengemaskinian tambahan dalam tempoh April–Mei 2009. Ia mencetuskan pengikutan dalam papan mesej sekitar Internet.

*Infiniminer* pada asalnya bertujuan untuk dimainkan sebagai permainan kompetitif berdasarkan kumpulan, yang mana tujuannya adalah untuk mengenalpasti dan melombong besi-besi yang berharga, dan membawakan apa yang dijumpai ke permukaan untuk mendapatkan mata untuk kumpulan pemain tersebut. Walau bagaimanapun, apabila permainan tersebut menjadi popular, pemain tidak bermain untuk tujuan asal reka cipta tersebut tetapi menjadi lebih ke arah kefungsian permainan terbitan untuk membina objek dalam-dunia.

Zachtronics memberhentikan pembangunan permainan tersebut kurang sebulan selepas penerbitan pertamanya berikutan kebocoran kod sumber. Memandangkan Barth tidak mengelirukan kod sumber .NET C# permainan tersebut, ia telah dinyahkompil dan diekstrak daripada perduaan. Penggodam mengubah kod untuk membuat mods, tetapi mereka juga mula membuat klien yang mensasarkan kerentaan dalam permainan dan juga pencabangan permainan yang tidak serasi yang mencetuskan perpecahan pangkalan penggunanya. Barth, yang membuat permainan tersebut secara percuma, telah mula hilang minat dan meninggalkan projek tersebut kerana pembangunan permainan telah menjadi sangat susah. Kod sumber untuk *Infiniminer* kini terdapat di bawah Lesen MIT. Pembinaan Infiniminer memerlukan Visual Studio 2008 dan XNA Game Studio 3.0.

Infiniminer merupakan permainan yang menginspirasikan *[[Minecraft]]* pada asalnya (yang turut menginspirasikan *[[FortressCraft]]*, *[[CraftWorld]]* dan *[[Ace of Spades (video game)|Ace of Spades]]*). Mekanik dan visual penjanaan prosedural dan deformasi rupa bumi dalam *Minecraft* telah dilukis daripada *Infiniminer*. Menurut penulis *Minecraft* Markus Persson, setelah dia menjumpai *Infiniminer*, dia "memutuskan bahawa inilah jenis permainan yang dia ingin bina".

## ''SpaceChem''
Zachtronics Industries juga terkenal dengan permainan suai gambarnya *[[SpaceChem]]* di mana pemain mencipta jalan kimia dalam gaya yang sama seperti pengaturcaraan visual.

*SpaceChem* telah mengundang pujian di dalam komuniti permainan dan kini menjadi salah satu daripada tiga permainan dalam halaman pengesyoran pencipta Team Fortress, Robin Walker (permainan lainnya adalah *[[Hotline Miami]]* dan **), dan beliau menyatakan permainan tersebut sebagai *"Permainan terhebat yang pernah dicipta"*.

Sehingga 8 Mac 2011, Barth menyatakan kebermungkinan pembuatan paket pengembangan untuk *SpaceChem* dan menambah kemaskini percuma beserta penyunting yang membolehkan pengguna untuk mencipta tahap mereka sendiri yang kemudiannya boleh dikongsikan dengan pengguna-pengguna yang lain, dengan tahap yang terbaik akan dipilih oleh Zachtronics untuk diterbitkan dan ini semua diterbitkan pada 29 April sebagai *Shareholders' Update*. Barth membayangkan peluang untuk susulan dan menyatakan bahawa bagusnya jikalau *SpaceChem* dimasukkan ke dalam Humble Bundle yang seterusnya. Permainan tersebut disertakan dalam jualan amal Humble Frozen Synapse Bundle awal Oktober 2011. Pada tahun berikutnya, pada 30 September 2012, *SpaceChem* menjadi permainan yang direncanakan dalam IndieGameStand, sebuah laman yang merencanakan permainan indie dengan model bayar-apa-yang-anda-mahukan dengan sebahagian hasil jualan menjadi sumbangan amal.  Barth telah memilih Against Malaria Foundation sebagai pengamal yang menerima 10% sumbangan tersebut.

## Permainan lain
* ''The Codex of Alchemical Engineering''
* ''Magnum Opus Challenge''
* ''Ruckingenur II''
* ''Bureau of Steam Engineering''
* KOHCTPYKTOP
* *[[Ironclad Tactics]]*
* *[[Infinifactory]]*
* *[[TIS-100]]*
* *[[Shenzhen I/O]]*

## Rujukan

## Pautan luar
*
*